**Suomen luonnonsuojeluliiton Valkeakosken yhdistys ry**

# Toimintasuunnitelma vuodelle 2024

Yhdistys toteuttaa säännöissään mainittua tehtävää ja edistää monimuotoisesti ympäristön- ja luonnonsuojelua Valkeakosken seudulla.

**Kokoukset**

Yhdistyksen hallitus kokoontuu pääsääntöisesti kuukauden ensimmäisenä keskiviikkona Myllypirtillä, jossa sillä on vakituinen käyttövuoro kello 16.00 alkaen.

**Jäsenhankinta**

Panostetaan edelleen jäsenhankintaan, sillä Valkeakoskella on potentiaalisia luonnonsuojelijoita selvästi enemmän, kuin nyt jäsenenä olevat 119 henkilöä. Käytännössä jäsenhankinta nivoutuu kiinteästi retkiin ja muihin tapahtumiin. Jäsenhankintaan ja -huoltoon on kiinnitettävä erityistä huomiota siksikin, koska yhdistyksen jäsenmäärä on parina viime vuotena hieman laskenut.

**Talous**

Kohennetaan yhdistyksen taloutta myymällä julkaisuja ja muita yhdistyksen tuotteita mm. Voipaalan markkinoilla ja muissa tilaisuuksissa sekä mahdollisella kirpputorimyynnillä.

**Pistiäinen**

Yhdistyksen jäsenlehti Pistiäinen ilmestyy vuoden aikana kahtena numeroa ja on siten tärkeä yhdysside jäsenistöön. Lehden graafinen asu ja asiasisältö pidetään laadukkaana.

**Talkoo- ja retkitoiminta**

Yhdistyksen vuonna 2015 aloittamaa vieraslajien torjuntakampanjaa jatketaan järjestämällä talkoita ja tiedotustoimintaa vieraslajeista ja niiden haitoista. Samoin järjestetään ainakin yksi opastettu retki alueen luontokohteeseen ja yhdessä Valkeakoski-Seuran kanssa Luonnonkukkien päivän kävely. Lapsille ja nuorille suunnattua toimintaa aktivoidaan mm. järjestämällä kouluilla tilaisuuksia, joissa kerrotaan yhdistyksen toiminnasta ja luonnonsuojelusta.

**Lausunnot ja kannanotot**

Yhdistys seuraa alueen luonto- ja ympäristöarvoja uhkaavien kaavoitus- ym. hankkeiden etenemistä, ottaa niihin kantaa mm. lausuntoja ja muistutuksia antamalla sekä lehtikirjoituksin. Kulttuuriympäristön vaaliminen pidetään edelleen yhdistyksen agendalla. Tarvittaessa näitä arvoja puolustetaan myös oikeustoimin.

**Yhteistoiminta**

Yhdistys on tiiviissä yhteydessä Suomen luonnonsuojeluliiton Pirkanmaan piiriin. Paikallisten yhdistysten, kuten Valkeakoski-Seuran ja Valkeakosken lintuharrastajien sekä muiden mahdollisten yhteisöjen kanssa tehdään yhteistyötä, kun siihen on luonteva tilaisuus.

**Muistamiset**

Yhdistys pyrkii muistamaan aktiivisia ja pitkäaikaisia jäseniään Suomen Luonnonsuojeluliiton periaatteiden mukaisesti.